በኡጋንዳ የሰፈሩ የደቡብ ሱዳን ስደተኞች በአነስተኛ የንግድ ዘርፍ ተሰማርተዋል
በኡጋንዳ የሰፈሩ የደቡብ ሱዳን ስደተኞች በአነስተኛ የንግድ ዘርፍ በመሰማራት ለኑሯቸው መሻሻል እየሰሩ እንደሚገኙ ተገልጿል፡፡ የደቡብ ሱዳን ስደተኞችን ተቀብለው ከሚያስተናግዱ የጎረቤት ሀገራት መካከል ኡጋንዳ ተጠቃሽ ነች፤ በሚሊዮኖች የሚቆጠሩ ስደተኞችንም ተቀብላ በማስተናገድ ላይ ትገኛለች፡፡ከኡጋንዳ ከተሞች አንዷ በሆነችው ፓሎሪኒያ ብቻ ከ20 ሺህ በላይ ስደተኞች ይገኙባታል፡፡የሱዳን የእርስ በእርስ ጦርነት አሁንም እንደቀጠለ በመሆኑ ስደተኞቹ ተጠልለው ባሉበት ሀገር ኑሯቸውን ለማሸነፍ እየተፍጨረጨሩ ሲሆን ፥ ኑሯቸውን በተሻለ ሁኔታ ለመምራትም በአነስተኛ ንግድ ተሰማርተዋል፡፡ ስደተኞቹ በመጠለያ ጣብያው ውስጥ በተቋቋመው የገበያ ስፍራ የሀገሪቱ ዜጎች እና በስደት ላይ የሚገኙ ደቡብ ሱዳናዊያን የተለያዩ ምርቶችን ይገበያያሉ፡፡እንደ አሳ ፤ ቲማቲም እና ሽንኩርት ያሉ ምርቶችን በመሸጥም የእለት ኑሯቸውን ከማሸነፍ አልፈው የተመጣጠነ ምግብ ለመመገብ በቅተዋል፡፡ከስደተኞቹ ደቡብ ሱዳናዊያ ባሻገር ኡጋንዳዊያንም ስደተኞቹ በሰፈሩበት አካባቢ በተለያዩ የንግድ ዘርፎች በመሰማራት ውጤታማ መሆኗቸውም ተገልጿል፡፡ ምንም እንኳን የባህል ልዩነት ቢኖርም የአካባቢው የህብረተሰብ ክፍሎች ከስደተኞቹ ጋር ተግባብተው እንደሚኖሩ የዘገበው ጉርቶንግ ነው፡፡ 